CELEX: 32007R1191
Language: sl
Date: 2007-10-11 00:00:00
Title: Uredba Komisije (ES) št. 1191/2007 z dne 11. oktobra 2007 o odstopanju, za vinsko leto 2006/2007, od Uredbe (ES) št. 1623/2000 o določitvi podrobnih izvedbenih pravil za Uredbe Sveta (ES) št. 1493/1999 o skupni ureditvi trga za vino ob upoštevanju tržnih mehanizmov

12.10.2007   
            
            
               SL
            
            
               Uradni list Evropske unije
            
            
               L 267/7
            
         
      UREDBA KOMISIJE (ES) št. 1191/2007
   z dne 11. oktobra 2007
   o odstopanju, za vinsko leto 2006/2007, od Uredbe (ES) št. 1623/2000 o določitvi podrobnih izvedbenih pravil za Uredbe Sveta (ES) št. 1493/1999 o skupni ureditvi trga za vino ob upoštevanju tržnih mehanizmov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33 Uredbe,
   ob upoštevanju naslednjega:
   
               (1)
            
            
               Člen 29 Uredbe (ES) št. 1493/1999 določa možnost prostovoljne destilacije vina v pitni alkohol. Uredba Komisije (ES) št. 1623/2000 (2) določa izvedbena pravila za takšno destilacijo, zlasti člen 63a(10) Uredbe določa datum, do katerega je treba destilirati vino, dobavljeno v destilarno.
            
         
               (2)
            
            
               V nekaterih državah so količine, za katere so proizvajalci vina sklenili pogodbe za takšno destilacijo, v vinskem letu 2006/2007 presegale količine, za katere se običajno sklepajo pogodbe. Posledica tega je zasičenost zmogljivosti destilarn, zaradi katere destilacijo ne bo mogoče dokončati v predvidenem roku. Da bi rešili ta problem, je treba rok za destilacijo podaljšati za en mesec.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Z odstopanjem od člena 63a(10) Uredbe (ES) št. 1623/2000 je treba za vinsko leto 2006/2007 vino, dobavljeno v destilarno, destilirati najpozneje do 31. oktobra naslednjega vinskega leta.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. oktobra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 923/2007 (UL L 201, 2.8.2007, str. 9).